Cebura Aina

Veiksmes simboli un zīmes

Aina Cebura

Veiksmes simboli un zīmes

.

.

IEVADS

Veiksmes, laimes, mīlestības, harmonijas, pārpilnības u. c. enerģijas piesaistīšanai, kā arī neveiksmju atvairīšanai ļaudis kopš senseniem laikiem ir izmantojuši simbolus un zīmes. Grāmatā minētie simboli raksturīgi gan Rietumu, gan Austrumu kultūrai, un daudzviet tie sasaucas arī ar seno latviešu ticējumiem.

Simbolikas zināšana palīdzēs pareizi piemeklēt tādus amuletus un talismanus, kuri piemēroti tieši jums un kuru pareiza lietošana sekmēs vēlmju īstenošanos un pozitīvas pārmaiņas jūsu dzīvē.

Talismanus (priekšmetus, kas nes laimi un veiksmi) var izmantot visai dažādi. Tos var valkāt, var laiku pa laikam turēt rokās (atkarībā no talismana īpatnībām tas paņems projām negatīvo vai sniegs pozitīvo enerģiju), var novietot mājas iekšpusē vai ārpusē, var pat attiecīgo simbolu vai rūnu uzzīmēt tieši uz plaukstas.

Ieteicams izraudzīties rotaslietas ar sava talismana simbolu. Tas nesīs jums veiksmi nevis kaut kādā vienā sfērā, bet gan visā dzīvē kopumā. Vēl jo vairāk tāpēc, ka talismanu simboli, kas attēloti uz aksesuāriem (gredzeniem, cimdiem, somiņām, mobilajiem tālruņiem, zīmuļiem, brelokiem u. c.), ir viens no visizdevīgākajiem risinājumiem šādu talismanu jūs vienmēr varat nēsāt līdzi un tas ir piemērots tieši jums.

Par talismanu var kļūt itin viss, ko vien vēlaties: lietiņa, ko uzdāvinājis mīļš cilvēks vai ko esat nopircis dienā, kura palikusi prātā kā ļoti laimīga. Bet var arī speciāli iegādāties talismanu ar kāda pasaulē visvairāk pazīstama simbola vai maģiskas zīmes attēlu.

TALISMANI

Āboliņa lapa ir viens no vissenākajiem harmonijas un vienotības simboliem, kā arī trīsvienības zīme. Āboliņa lapas atveids bieži sastopams Eiropas tautu ornamentikā, un tas vēl joprojām ir Īrijas emblēmā, jo kļuva par Sv. Patrika atribūtu (viņš ar āboliņlapu krusta formā darinātu nūju nogalina čūsku). Reti sastopamo četrlapu āboliņu mūsdienās uzskata par laimes un dzīvības spēka zīmi.

Ābolssavas apaļās formas dēļ ir pilnestības, skaistuma, Dieva dāvanas simbols. Bībeles tradīcijā ābols uzskatāms par paradīzes atribūtu pirms grēkā krišanas un tādējādi ir arī prieka simbols, turklāt tas saistāms ar mūžīgo jaunību un nemirstību (Hesperīdu zelta āboli). Antīkajā mītā ābola radītājs bija vīna dievs Dionīss, kurš ābolu dāvāja mīlas

dievietei Afrodītei. Erotiskās asociācijās ābolus salīdzināja ar sievietes krūtīm, bet pārgriezta augļa serdes daļu ar vulvu. Tādējādi ābols ir ieguvis ari daļēji divdomīgu simbolisko nozīmi. Baltu mitoloģijā sarkans ābols simbolizē rietošu sauli, vienu no Saules dievietes hipostāzēm.

Akvārijs ir pārpilnības simbols. Ūdens un zivtiņas nozīmē pārticību, bagātību. Apvienoti abi kopā, šie simboli piesaista veiksmi finanšu lietās. Akvārijs mājās īpaši ieteicams cilvēkiem, kuri dzimuši ūdens stihijas zīmēs (Vēzī, Skorpionā, Zivīs).

Alfa un omega,

grieķu alfabēta pirmais un pēdējais burts, hellēnisma laikmetā simbolizēja Dievu kā visu lietu sākumu un galu. Vēlīnajā antīkajā pasaulē burti, skaņas un vārdi izteica radīšanas elementus, turklāt burti ieguva skaitlisku vērtību, tā paverot ceļu visa veida kosmogoniskajām interpretācijām. Viduslaikos alfa un omega

bieži vien rotāja pasaules valdnieka staru vainagu pa labi un pa kreisi no viņa galvas.

Āmulis,

pusparazītisks starpsugu augs, kas pamataugam atņem ūdeni un minerālvielas, dažās antīkās pasaules kultūrās tika uzskatīts par svētu augu un upurēts dieviem. Āmulis it kā dziedinot visas kaites, un kā mūžzaļš augs tas simbolizē nemirstību. Pēdējā laikā šis augs ir iemīļots kā Ziemassvētku laika simbols.

Ankhs

ir nemirstības un gudrības simbols, tas apvieno krustu (dzīvības simbolu) un apli (mūžības simbolu) un ir saules dievību (Atona, Ra) atribūts. Senajā Ēģiptē to atveidoja uz amuletiem, lai paildzinātu dzīvi zemes virsū. Uzskatīja ari, ka šādi amuleti palīdz novērst neauglību un ir kā atslēga, lai varētu piekļūt dievišķām zināšanām.

Aplis ir mūžības, pabeigtības, vienotības, lielās maģijas, arī Saules simbols, kas iemieso pilnestību. Mājās noteikti

jābūt apaļas formas priekšmetiem, jo tie kļūst par savdabīgiem Saules enerģijas lokatoriem.

Maģijas praksē apli uzskata par efektīvu simbolu aizsardzībai pret ļaunajiem gariem. Apļa simboliskajā nozīmē sakņojas arī aizsargājošā funkcija, ko piedēvē tādiem priekšmetiem kā josta, gredzens, stīpa un riņķveida amulets.

Latviešu mitoloģijā aplis ir Saules (dažkārt arī Mēness), harmonijas, veseluma, pilnestības un aizsardzības simbols, ko attēlo arī kā apli ar punktu vidū. Viena no būtiskām apļa idejām ir ārējās un iekšējās pasaules norobežojums. Tautasdziesmās „apaļš" saistās ar kaut ko ļoti labvēlīgu, pilnestīgu, veselīgu. Aplis veido gada ciklu (apaļš gads). Gads atnāk un aiziet, lai simboliski dotu vietu jaunajam.

Atslēga,

priekšmets, kas apliecina tā īpašnieka spēku atsvabināt vai saistīt, ir atminēta noslēpuma simbols; to izmanto tad, ja jums vajag atrast īsto pieeju, „piemeklēt atslēgu" problēmai, situācijai vai citam cilvēkam.

Bagātības kauss

(ar monētām, zeltu, dārgakmeņiem piepildīts trauks) Austrumos ir tradicionāls labklājības, pārpilnības, finansiālas veiksmes simbols. No metāla darinātu trauku piepilda ar monētām vai mākslīgā zelta stieņiem (ķīnieši cer, ka mākslīgais zelts pievilinās īsto zeltu) un novieto telpas ziemeļrietumu pusē, bet ne atklātā vietā.

Ja vēlas, var izveidot arī personiskās labklājības kausu. Šim nolūkam iegādājas skaistu un vērtīgu vāzi (porcelāna, kristāla, vara, misiņa, sudraba vai zelta). Jo materiāls vērtīgāks, jo labāk. Vāzi piepilda ar dārgakmeņiem vai pusdārgakmeņiem un paslēpj savas guļamistabas skapī. Labklājības kausu nedrīkst novietot pretim durvīm, jo šāds novietojums simbolizē labklājības izsīkumu. To nevajag arī rādīt citiem cilvēkiem.

Baguair Visuma harmonijas, viedības simbols, svētais astoņstūris, ko apņem astoņas trigrammas un kam katra zona atbilst kādai noteiktai dzīves sfērai (slava, ģimene, karjera, veselība, bagātība, jaunrade, palīgi, zināšanas).

Bagua centrā atrodas iņ un jan zīme senais ķīniešu polaritātes, mūžības un transformācijas simbols, kas attēlo vīrišķās (jan) un sievišķās (iņ) sākotnes kosmisko līdzsvaru. Iņ un jan ir divas dzīves puses, viena bez otras nepastāv un katrā no tām atrodas otras iedīglis. Iņ ir negatīvā, aukstā, tumšā, pasīvā, sievišķā, bet jan pozitīvā, gaišā, aktīvā, siltā, vīrišķā sākotne. Abas sākotnes ir iekļautas kopējā cikliskā pārvērtību un pārmaiņu aplī. Šie spēki piedalās pretstatu cīņā, taču nevis kā antagonisti, bet kā savstarpēji atkarīgi partneri.

RŪNAS

Rūnas ir ģermāņu tautu īpašas rakstu zīmes. No 2. gadsimta izmantoja senāko rūnu rindu futarku ar 24 zīmēm, bet 8. gadsimta beigās izveidojās jaunākā rinda ar 16 zīmēm. Nosaukums cēlies no senskandināvu vārda rūn noslēpums, un tas liecina, ka rūnas sākumā bija domātas kā noslēpumu pilnas kultiskas rakstu zīmes. Viduslaikos Islandē rūnu akmentiņus (24 akmentiņus ar rūnu zīmēm un vienu bez zīmes, kas apzīmē nezināmo) meta zīlēšanas nolūkā. Skaidrojuma nozīmi noteica rūnu izkrišanas kārtība.

Senajos maģiskajos simbolos rūnās ir ietverti spēki, kas darbojas nevis fiziskajā līmenī, bet gan trijos ārpusķermeņa pasaules līmeņos, proti, zemapziņas, apziņas un virsapziņas līmenī.

Ass ir veiksmes rūna,

turklāt tā ir veiksme, kas atnāk negaidīti, proti laimīgs gadījums. Šī rūna ir labvēlīga radošiem cilvēkiem, tā sekmē jaunu ideju rašanos un zaudētas iedvesmas atgūšanu.

Sevišķi efektīva rūna Ass ir personisko savstarpējo attiecību sfērā, tā uzlabo un harmonizē šīs attiecības, tāpēc ieteicama visiem, kuri izjūt grūtības saskarsmē. Ass rūna palīdz cilvēkiem, kuri meklē iespējas atklāt un attīstīt savus talantus un tiecas paplašināt zināšanas.

Šī rūna ir nepieciešama arī tiem, kam trūkst dzīvības enerģijas, jo attīsta prasmi smelties spēkus ne tikai ārējā pasaulē, bet arī savā iekšējā potenciālā: visvarenākais resurss, ko cilvēks var iedarbināt, ir viņš pats.

Bjarkasimbolizē sievišķo spēku, sievišķību, radīšanu, maigumu, auglību, tās dziedinošā enerģija sekmē iekšējo spēku saglabāšanu un atjaunošanu.

Šī rūna palīdzēs izveidot un nostiprināt tuvas attiecības, iemācīs būt līdzjūtīgākam un gādīgākam, it īpaši attiecībā uz tuviniekiem, ģimeni.

Dagazs

ir atmodas un rītausmas simbols. Rūna palīdzēs vieglāk un ātrāk pabeigt iesākto darbu, gūstot maksimāli efektīvu rezultātu, it īpaši tad, ja esat iztērējis daudz fiziskās un garīgas enerģijas. Un vēl Dagazs personificē arī balvu par darbu.

E simbolizē viedumu, kas iegūstams saskarsmē gan ar citiem cilvēkiem, gan ar dabu. Ar šīs rūnas atbalstu jūs spēsit produktīvi atrisināt uzdevumus, stabilizēt draudzības un mīlestības saites, attīstīt saskarsmes iemaņas, nezaudēt paškontroli.

Fe cilvēkam sniedz kosmisko atbalstu, nodod debesu spīdekļu enerģiju viņa iekšējās pasaules uzturēšanai un harmonizēšanai. Rūna palīdz saglabāt motivāciju, gūt prieku no veicamā darba, sekmīgi turpināt iesākto un panākt rezultātu, kas jūs apmierina. Izplatīta rūnas nozīme ir „bagātība", taču vairāk garīga nekā materiāla.

Gifuir rūna, kurai piemīt milzīgs spēks, jo tā dāvā cilvēkam visvērtīgāko laiku. Gifu saasinās jūsu laika izjūtu, iemācīs katru sekundi izmantot sev par labu. Plašākā nozīmē šī rūna māca dāsni dot un pretī saņemt vēl vairāk, tērēt naudu, taču ar prātu, lai tēriņi pārtaptu par izdevīgiem kapitālieguldījumiem. Piedevām vēl Gifu palīdzēs tikt galā ar aizvainojumu un nepamatotu vainas apziņu, kā arī sekmēs personisko attiecību veidošanos un nostiprināšanos.

Hagalssimbolizē pārmaiņas uz labu, kārtību un organizētību, palīdz cilvēkam koncentrēties, precizēt mērķi un rast ceļus tā sasniegšanai. Rūna attīsta intuīciju, rosina, kā pareizi izskaidrot savas priekšnojautas, sapņus un apskaidrības brīžus, palīdz atbrīvoties no citu cilvēku nomācošas ietekmes un māca kļūt neatkarīgam.

Ings

simbolizē spēku, kas tiek uzkrāts rezervei un izmantots kritiskā situācijā, kā arī tad, kad cilvēkam jāpaaugstina pašnovērtējums, jāstiprina ticība paša spēkiem, lai sagrautu vecos stereotipus un saņemtos drosmi mainīt savu dzīvi, pārejot uz citu savu spēju un iemaņu lietojuma sfēru. Tapat šī rūna sekmē cilvēka prasmi ietekmēt apkārtējos nevis ar agresiju, bet gan ar personības iekšējo spēku.

Iss personificē kontroles spēku, pirmām kārtām jau pašam pār sevi. Tas ir stipras gribas, drošsirdības, stabilitātes, saprātīgas spriešanas, uzmanības koncentrēšanas simbols. Šīs rūnas enerģija procesu nepaātrina, bet pat vēl aizkavē. Cita rūnas īpatnība ir vēlmju piepildīšana, un īss palīdzēs jūsu sapņiem (ja tie ir reāli un principā īstenojami) pāriet no virtuālās sfēras uz reālo sfēru.

Jara pēc savas būtības ir vistuvākā iņ un jan koncepcijai nepārtrauktas kustības, cikliskuma, savstarpējas papildināšanas simbols. Rūna sekmē dabiskas pārmaiņas, cilvēka spēju izpausmi visvajadzīgākajā brīdī. Ja jūsu rīcība nekaitē citiem cilvēkiem, uzsāktais dos gaidīto rezultātu. Jara māca arī pacietību, veicina pagātnes mācībstundu izprašanu.

Jo

simbolizē fizisko un garīgo dzīvi, dvēseles nemirstību un ilgu fizisko mūžu. To var uzskatīt par veselības rūnu, kas īpaši pozitīvi ietekmē mugurkaulu. Ja izraudzīsities šo rūnu, jūsu veselība jūtami uzlabosies un visdrosmīgākajām iecerēm radīsies vislabākais iemiesojums. Arī tad, kad jūs vajā bezcerības izjūta, bailes no slimības un nāves, rūnas spēks sēs sirdī cerību, atpestīs no bailēm, uzlabos iekšējo ievirzi un aktivizēs jūsu apslēptās rezerves.

Kens

ir apskaidrības rūna (ken nozīmē spēt, zināt), kas cilvēkam palīdz ieraudzīt notikumus citā gaismā un nodrošina domas skaidrību, aktivitāti un entuziasmu. Rūna sekmē analītiķa spēju attīstību, liekot domāt un rīkoties konstruktīvi. Kens ir īpaši vērtīgs cilvēkiem, kuru elements ir uguns, bet būs palīdzīgs arī tiem, kuriem, uzsākot kādu riskantu pasākumu, nepieciešama aizsardzība un atbalsts.

Lagu ir rūna, kas nes dzīvības enerģiju. Ta nav tikai jūsu iekšējais potenciāls, tā ir realizēta potenciālā enerģija. Ar Lagu palīdzību jūs bez problēmām iekļausities jaunā ritmā, kas saistīts ar dzīves apstākļu maiņu, viegli piemērosities šiem apstākļiem, gūsit maksimālu labumu no praktiskās pieredzes, tiksit skaidrībā par savām emocijām, vēlmēm un pārdzīvojumiem.

Madrssimbolizē pašpilnveidi. Rūna sekmē pašrealizāciju, intelekta un intuīcijas attīstīšanos, draudzības un mīlestības saikņu veidošanos, savstarpēji izdevīgu sadarbību. Madrs dod motivāciju gadījumos, kad uzdevumi šķiet nebūtiski, bet darbs neperspektīvs, un būs neaizstājams tad, kad meklēsit darbalauku saviem talantiem vai tieksities atklāt savas apslēptās dotības.

Nīds ir rūna, kas dod spēku uzveikt stresu, atjauno optimismu, dara cilvēku izlēmīgu un palīdz tikt galā ar visiem šķēršļiem, jo rūnas devīze ir: „Neiespējamais ir iespējams." Ta arī pastiprina izvēles enerģiju, tādējādi palīdzot izlemt, ko iesākt tālāk, kad atrodies dzīves krustcelēs.

Odals cilvēkam paver iespēju atklāt savus iedzimtos talantus un realizēt tos praksē, kā arī sekmē pašas personības iekšējās kārtības un harmonijas uzturēšanu.

Būdama „praktiska" rūna, tā veicina īpašuma iegādi.

Olgizs ir dievišķās viedības nesējs, sūtnis starp debesīm un zemi. Rūna stiprina gara spēku, uztur ticību, aktivizē organisma aizsargspēkus, rada ap cilvēku aizsargapvalku, padarot viņu mazāk vārīgu pret negatīvo enerģiju iedarbību.

Petra

simbolizē dzīvotspēju, liek cilvēkam izzināt pašam sevi, atbrīvoties no aplamiem priekšstatiem par savu raksturu un nebaidīties no pārmaiņām, palīdz iegūt spēku, kas nepieciešams, lai atklātu savus talantus, attīstītu idejas un realizētu plānus.

Reids apzīmē kustību, skaidru virzību uz mērķi, kontroli pār notikumu gaitu, kā arī gudrību, drošsirdību, precīzu aprēķinu un pārdomātu ikvienu darbību. Reidu dēvē arī par droša rezultāta rūnu, jo tā kopumā sekmē to, ka cilvēks iegūst varu pār savu dzīvi, uzņemoties atbildību un virzot dzīvi tieši tajā gultnē, kādu pats izvēlējies. Rūna ir noderīga cilvēkiem, kuri pastāvīgi izjūt laika trūkumu, bieži vien nosebojas un neprot sevi kontrolēt. Šī rūna ir arī spēcīga aizsardzība ceļojumā.

Sol nes sevī Saules enerģiju, kas piepilda cilvēka eksistenci un uztur spēkus. Rūna Sol cilvēku apskaidro un iedvesmo, dāvājot viņam iespēju skatīt lietas to īstajā gaismā, paraudzīties daudzus soļus uz priekšu un izstrādāt turpmākās rīcības stratēģiju. Rūnai ir arī ļoti liela nozīme cilvēka veselībā, tāpēc, ja veicat kādas operācijas, neliedziet sev papildu atbalstu, ko sniedz rūna Sol.

Terss nevis gluži vienkārši personificē spēku, bet gan palīdz virzīt to uz šķēršļu novēršanu, turklāt šie šķēršļi tiek burtiski izcirsti ne jau velti rūnas atveids atgādina cirvja attēlu. Tāpēc nemeklējiet rūnas palīdzību gadījumos, kad jūsu ceļā stāv cilvēks! Ja vērsīsit šo graujošo spēku pret otru cilvēku, skaidas trāpīs jums pašam! Rūna nav ieteicama agresīvas iedabas cilvēkiem, jo tai piemīt rupja, skarba, aktīva vīrišķā enerģija.

Tirssimbolizē vīrišķo spēku, drošsirdību un godu. Šīs rūnas enerģija vairos cilvēka drosmi iet pa paša izraudzīto ceļu, palīdzēs nezaudēt spēkus un modrību visdažādāko šķēršļu pārvarēšanā un liks pareizi izraudzīties līdzekļus mērķa sasniegšanai, ļaus ar godu izkļūt no jebkura konflikta.

Ur

nozīmē pretstatu vienību un mijiedarbi un ir tuva ķīniešu iņ un jan jēdzienam. Rūna Ur ir telpa starp divām pretišķībām, kurā darbojas pievilkšanās un saplūsmes enerģijas spēki, kas jebkuram notikumam palīdz īstenoties. Šai rūnai piemīt spēja pievilkt no Kosmosa dzīvības enerģiju, kas formai palīdz iegūt saturu, bet iecerei īstenoties. Rūna Ur simbolizē neierobežotas iespējas un pārmaiņas dzīvē, ietekmē ārējos apstākļus tā, lai tie veidotos jums par labu. Ur stiprina cilvēka ticību sev, palīdz neatkāpties grūtību priekšā, rosina darbīgu aktivitāti, sekmē jaunu ieceru veidošanos, ideju un plānu īstenošanu, tāpēc šī rūna ir īpaši derīga radošo profesiju pārstāvjiem.

Vinja ir visu iemīlējušos talismans, kas ne vien sargā mīlestību, bet arī rada iespēju izjust jūtu kulmināciju. Ar šo rūnu ikviens iegūs laimi, plauksmi un labklājību, spēs nolīdzināt nesaskaņas personiskajā sfērā. Rūnu uzskata ari par vēlmju piepildītāju, gluži kā pasaku feju vai burvi, jo Vinjā slēpjas tāda daudzuma un kvalitātes enerģija, kas sekmē vēlmju piepildīšanos.

Likteņa rūna

noderēs tad, kad negaidīti atrodaties spēja likteņa pavērsiena priekšā: rūna stiprinās jūsu ticību, drosmi un apņēmību, palīdzēs pareizi un precīzi reaģēt uz notikumiem un novērtēt tos.

KA MAZINAT NEGATĪVO ENERĢIJU

•     Krāšņie kaktusu ziedi nespēj kompensēt slikto enerģiju, ko rada šo augu dzelkšņi, tāpēc neturiet kaktusus savās mājās un birojā. Uz palodzēm vai dzegām novietotie dzeloņainie kaktusi vienmēr rada postošu enerģiju, kas laika gaitā izraisa slimības, nelaimes un zaudējumus. Turpretī, nolikti mājas ārpusē, kaktusi pilda simbolisku sardzes lomu.

•     Grieztie ziedi jāizsviež, tiklīdz tie sāk vīst, jo viss mirušais un vīstošais rada pārāk stipru negatīvo enerģiju. Arī ziedu kompozīcijās labāk izvēlēties mākslīgos, nevis sausos ziedus, jo mākslīgie ziedi simbolizē jan un dzīvības enerģiju, bet kaltētie ziedi iņ un mirušu enerģiju.

•     Ķīnieši, kas ir ļoti māņticīgi attiecībā uz attēliem, kuros redzami trīs cilvēki vienā rindā, uzskata, ka cilvēks, kas atrodas vidū, tiks šķirts no tiem, kuri atrodas sānos. To vēlams atcerēties, fotografējot savus draugus. Taču, ja ģimenē ir trīs cilvēki, fotografējoties vēlams izkārtoties trijstūrī, kura virsotnē atrodas ģimenes galva. Turklāt ģimenes portretu nekad nenovietojiet tieši pretī parādes durvīm vai kāpnēm.

•     Dāvanā pasniegts ass, smails vai draudīgs priekšmets nes sev līdzi ārkārtīgi negatīvu enerģiju, tāpēc labāk nekad nevienam nedāviniet asus priekšmetus. Ja nu tomēr kā dāvanu saņemat, piemēram, kabatas nazi vai grieznes, iedodiet dāvinātājam monētu, lai negatīvo enerģiju likvidētu.

•     Sarunas laikā nekad nevienam neļaujiet vērst uz sevi rādītājpirkstu, jo tas jums rada sliktu enerģiju. Tapat arī pats sargieties rādīt ar pirkstu uz citiem cilvēkiem, kad runājat ar tiem. Šis žests atgrūž cilvēkus, un šādi radītās enerģijas ir ļoti naidīgas.

•    Ja jums kādās viesībās piedāvā iedzert pēdējo glāzīti ceļakāju, neatsakieties, pat ja dzerat tikai ūdeni, jo šāds atteikums mājupceļā var piesaukt nelaimi.

•     Regulāra pēdējo gabaliņu paņemšana visās maltītēs rada nabadzības enerģijas un negatīvi ietekmē pēcnācēju veiksmi.

Sens ticējums arī vēsta, ka pēdējā kumosa paņemšana no šķīvja nolemj cilvēku vecpuiša vai vecmeitas liktenim.

•     Pasniedzot viesiem tēju vai kafiju, raugieties, lai tējkannas vai kafijkannas snīpītis nebūtu vērsts tieši pret kādu viesi, jo šie snīpīši raida mazas, naidīgas „indes bultas", izraisot sīkas nesaskaņas, kas var izvērsties lielos konfliktos.

•     Nekad neturiet mājās apdauzītus vai ieplīsušus traukus: tā varēsit būt droši, ka nepasniegsit tos viesiem un neizmantosit arī paši. Dzeršana no tējas vai kafijas tases, kurā ir kaut mazākais ieplaisājums, piesauc nelaimi, jo simboliski ievaino muti, negatīvi ietekmējot cilvēka runu. Ķīnieši uzskata arī, ka ieplīsušu trauku lietošana būtiski ietekmē ģimenes labklājību, to samazinot.

•     Tiek uzskatīts, ka visi tīrīšanas rīki slotas, liekšķeres, sukas u. c. simbolizē neveiksmi, tāpēc tie jāglabā slēptā vietā un tādējādi, lai nebūtu redzami no ieejas durvju puses. Arī papīrgrozu nevajadzētu novietot redzamā vietā.

SATURA RĀDĪTĀJS

IEVADS………………………

TALISMANI………………..

Āboliņa lapa………….

Ābols…………………….

Akvārijs…………………

Alfa un omega……….

Āmulis…………………. ,

Ankhs …………………..

Aplis…………………….

Atslēga………………….

Bagātības kauss …

Bagua …………………..

Bagua spogulis……..

Balodis (dūja)……….

Bambuss ………………

Bezdelīga …………….

Bite ………………………

Briedis …………………

Bruņurupucis………..

Buda Resnvēderis

Bumbiere …………….

Burinieks ……………..

Ciedrs …………….

Cikāde ……………

Ciprese……………

Dadzis…………….

Delfins…………….

Dimants………….

Dzērve…………….

Enkurs ……………

Eņģelis…………….

Ērglis……………….

Fēnikss……………

Fortūna ………..

Gailis………………

Gaismekļi……….

Gārnis……………..

Gliemežnīca…..

Govs ……………….

Grāmata…………

Granātābols…..

Gredzens ……….

Gulbis…………….

Heksagramma .

Iņ un jan…………

Jērs ………………….

Kaducejs…………

Kaķis ……………..

Kalns…………………..

Klintis…………………

Koks …………………..

Kristāls……………….

Krizantēma………..

Kronis ………………..

Krusts ………………..

Kvadrāts…………….

Ķīniešu monētas…

Ķirzaka………………

Laimes koks………

Lauri…………………..

Lauva…………………

Liepa ………………….

Lietuvēna krusts…

Lilija……………………

Lotoss…………………

Māja……………………

Mākoņi………………

Mandala…………….

Mandarīnpīles….

Mandorla ………….

Mandragora………………….

Maska………………..

Mati …………………..

Mezgls ………………

Neļķe…………..

Nīlzirgs………

Ola………………

Olīvkoks……..

OM……………..

Ozolītes ……..

Ozols…………..

Pakavs………..

Palma ………..

Pēgass ………..

Pelikāns……..

Peonija………..

Persiks………..

Pieci…………….

Piga…………….

Pilnības rags..

Piramīda…….

Plūme ………..

Priede………….

Pūce ……………

Pūķis…………..

Putni ………….

Puzuri…………

Rats ……………

Roka……………

Roze……………

Saule…………………..

Scepteris……………..

Sirds …………………..

Skarabejs…………….

Slota……………………

Smilšu pulkstenis

Spalva…………………

Spirāle ……………….

Stārķis ………………..

Suns……………………

Svari …………………..

Svece ………………….

Tatvas…………………

Tauriņš ………………

Tīģeris………………..

Trijstūris…………….

Udjats ………………..

Urobors ……………..

Ūdens ………………..

Varavīksne…………

Varde …………………

Vāvere………………..

Vāze……………………

Vēdeklis…………………………

„Vēja mūzika" …

Vienradzis ……….

Vijolīte…………

Zaķis (trusis).. Zelta zivtiņa …

Zieds…………….

Zilonis………….

Zīmogs…………

Zirgs…………….

Zivis……………..

Zoss …………….

Zvaigzne …….

Zvans ………….

RŪNAS……………..

Ass……………….

Bjarka ………….

Dagazs ………..

E……………………

Fe …………………

Gifu………………

Hagals…………

Ings………………

īss ………………..

Jara……………….

Jo…………………..

Kens……………..

Lagu…………….

Madrs……………………………………………….

Nīds …………………………………………………

Odals………………………………………………..

Olgizs……………………………………………….

Petra …………………………………………………

Reids…………………………………………………

Sul …..^ «^v……………………………………….

Terss………………………………………………….

Tirs ……………………………………………………

Ur………………………………………………………

Vinja……………………………………………………..

Likteņa rūna…………………………………….

KĀ MAZINĀT NEGATĪVO ENERĢIJU.

SIA «Izdevniecība Avots» grāmatu vairumtirdzniecība un mazumtirdzniecība:

Puškina ielā la, tālrunis: 67212612, grāmatas var iegādāties arī www.avotsabc.lv, avots@apollo.lv

Redaktore ILZE ČERŅEVSKA Maketētāja LILIJA RIMICĀNE

Reģistrācijas apl. nr. 000330791. SIA «Izdevniecība Avots», I'uškina ielā la.RIgā, LV 1050. Iespiesta un iesieta SIA Latgales druka, Baznīcas ielā 28, Rēzekne, LV-4601.

Veiksmes simboli un zīmes. / Sast. Cebura A. Rīga: «Izdevniecība Avots», 2013,103 lpp., il.

Content

Cebura Aina Veiksmes simboli un zīmes

IEVADS

TALISMANI

RŪNAS

KA MAZINAT NEGATĪVO ENERĢIJU

SATURA RĀDĪTĀJS